কেন্দ্ৰীয় চৰকাৰে টোলগেটত সৃষ্টি হোৱা যান-জোঁট ৰোধ কৰাৰ বাবে টোলগেট সমূহত FASTag ব্যৱহাৰ কৰাটো বাধ্যতামূলক কৰিছে।
১৫ ফেব্ৰুৱাৰীৰ পৰা যিবোৰ বাহনে FASTag নোহোৱাকৈ টোলগেট পাৰ হোৱাৰ চেষ্টা চলাব তেনে বাহনৰ গৰাকীয়ে ভৰিব লাগিব দুগুণ জৰিমনা।
ৰাষ্ট্ৰীয় ঘাইপথ প্ৰধিকৰণৰ ক্ষেত্ৰ সঞ্চালক অলোক কুমাৰে প্ৰকাশ কৰা মতে FASTag নথকা বাহনৰ ক্ষেত্ৰত চৰকাৰ অধিক কঠোৰ হ'ব।
যদি কোনো বাহনৰ গৰাকী অথবা চালকে FASTag কলৈ টোলগেটৰ কৰ্মচাৰীক বেয়া ব্যৱহাৰ কৰে তেন্তে তেনে লোকক ১ লাখ টকা পৰ্যন্ত জৰিমনা বিহা হ'ব পাৰে।
কেন্দ্ৰীয় চৰকাৰে ১ জানুৱাৰীৰ পৰাই বাহনত FASTag লগাবলৈ নিৰ্দেশ জাৰি কৰিছিল।কিন্তু টোলগেট পাৰ হ'বলৈ প্ৰয়োজন হোৱা FASTag নো কি?
কম পৰিমাণৰ ধনো ৰিছাৰ্জ কৰিব পৰা যাব। পেটিএম অথবা বিভিন্ন বেংকৰ জৰিয়তে অতি সহজে FASTag ৰ বাবে ধন ৰিছাৰ্জ কৰিব পৰা যাব।
আনহাতে টোলগেটতো FASTagৰ বাবে ৰিছাৰ্জৰ সুবিধা থাকিব। FASTagৰ ষ্টিকাৰৰ সৈতে সংযুক্ত হৈ থাকিব Radio-frequency Identification (RFID) প্ৰযুক্তি।
এই প্ৰযুক্তিৰ জৰিয়তে টোলগেট এখন পাৰ হোৱাৰ লগে লগে টোলগেটত দিবলগীয়া ধন ৰিছাৰ্জৰ পৰা কটা যাব আৰু এই বিষয়ে বাহনৰ গৰাকীৰ মোবাইল ফোনলৈ মেছেজ আহিব।
FASTagৰ বাবে কৰা ৰিছাৰ্জৰ ম্যাদ ৫ বছৰ থাকিব অৰ্থাৎ ৰিছাৰ্জ কৰাৰ পিছত ৫ বছৰলৈ কোনো টোলগেটেৰে বাহন পাৰ নহ'লেও একাউণ্টত সেই ধন মজুত হৈ থাকিব।
